b'\n_START_ARTICLE_\nSt\xc3\xa5le Ulriksen\n_START_PARAGRAPH_\nSt\xc3\xa5le Ulriksen (f\xc3\xb8dt 1962 i Odda) er en norsk statsviter. Han ble i 1990 cand.polit. med hovedfag i sammenliknende politikk fra Universitetet i Bergen der han leverte hovedoppgaven Forsvarspolitikk og europeisk integrasjon. I \xc3\xa5rene 1991-1992 var Ulriksen forsker ved Institutt for sammenlignende politikk. Etter dette har han v\xc3\xa6rt tilknyttet Norsk utenrikspolitisk institutt (NUPI) og har arbeidet der som forsker, assisterende direkt\xc3\xb8r og avdelingsleder. I sitt virke ved NUPI har han s\xc3\xa6rlig beskjeftiget seg med sikkerhets- og forsvarspolitikk._NEWLINE_Ulriksen var fra 2006 til 2007 medlem av Forsvarspolitisk utvalg.'